Karpinės
Karpinės (Cyprinidae) – karpžuvių (Cypriniformes) būrio žuvų šeima. Žandai be dantų. Stambūs dantys yra ryklėje ant pakitusio paskutiniojo žiaunų lanko dviejų apatinių dalių, vadinamų ryklėkauliais. Šie ryklėdančiai po aštria kaukole remiasi į raginį darinį, vadinamą girnomis. Šiuo aparatu žuvis smulkina maistą. Plaukimo pūslė persmaugta į priekinę ir užpakalinę dalis. Paplitusios Eurazijoje, Afrikos ir Šiaurės Amerikos gėluose vandenyse. Šeimoje daug verslinių žuvų.